### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. april 2024 har vedtaget Magistratens foranstående indstilling af 2. april 2024.

Enhedslisten de Rød-Grønnes byrådsgruppe henholdt sig til det oprindelige forslag.

Magistratsafdelingen for Teknik og Miljø udarbejder notat.

###

Beslutningsforslag fra S og Laust Bach

Det foreslås, at der som prøvehandling anlægges en pendler-parkeringsplads (”[adresse] og Rejs”) langs en af de fem hovedindfaldsveje til [adresse]. Der skal ved planlægningen især lægges vægt på, at der ved anlæggelsen af pendler-parkeringspladsen kan ske en signifikant nedsættelse af biltrafikken imod [adresse] fra den pågældende indfaldsvej. Der skal således være mulighed for anlæggelse af en stor P-plads på stedet, ligesom muligheden for let og effektiv videretransport via kollektive transportmidler (nærbane/bus), samkørsel og cykel skal være til stede.

Begrundelse for forslaget

[adresse] skal være klimaneutral i 2030, og dermed skal midtbyen også være fossilfri. Vi ønsker endvidere at fremme en god og klimaeffektiv mobilitet i midtbyen (se Mobilitetsplanen) samt at midtbyen fredeliggøres ved fx at sammenlægge Rådhus- og [adresse] og endvidere anlægge grønne områder forskellige steder i byen.

En vigtig forudsætning for, at disse planer kan realiseres med succes er, at biltrafikken imod midtbyen begrænses mest muligt, samtidig med at midtbyen stadig vil være let tilgængelig for de borgere, som enten arbejder i byen, skal handle ind eller ønsker at opsøge kulturelle tilbud.

For at sikre en let, hurtig og billig adgang til midtbyen, er det vigtigt, at der på sigt etableres pendler-parkeringspladser langs de fem indfaldsveje til [adresse] ([adresse], [adresse], [adresse], [adresse] og [adresse]). Det er endvidere afgørende at disse P-pladser bliver effektivt betjent af enten nærbane eller bus samt at let videretransport via cykel er mulig.

Muligheden for etablering af ovennævnte pendler parkeringspladser er allerede nævnt i den allerede vedtagne mobilitetsplan for [adresse]:

”For det tredje skal der etableres gode ”[adresse] og Rejs” muligheder ved større trafikanlæg i udkanten af [adresse], så det bliver muligt at parkere og skifte til en effektiv kollektiv transportløsning eller cykel på det sidste stykke af rejsen. Yderligere konkretisering kan findes i [adresse] ’Kombinationsrejsestrategi’.”

Ordningen kan muligvis spille sammen med FDM´s ”kør med” app, som er fokuseret på virksomheder. Vi mener også at konceptet godt kan foldes mere ud og favne flere.

Det er derfor vigtigt at komme i gang og få gjort nogle erfaringer – i første omgang – ved en af indfaldsvejene.

Konkret foreslås:

Teknik og miljø laver en analyse og får afdækket og udvalgt én indfaldsvej senest sommeren 2024, hvor det giver mening i forhold til de ovennævnte kriterier, som let adgang til offentlige transportmidler og gode cykelforbindelser, for derefter at sætte forsøget i gang.

Forsøget suppleres evt. med FDM´s ”kør selv” app.

SVAR PÅ FORSLAG FRA S OG THURE Stefan Thorsen OM PENDLERPLADSER

Indstilling fra Magistratsafdelingen for Teknik og Miljø

### Resume

Indstillingen besvarer beslutningsforslag fra Socialdemokratiet og Laust Bach om pendlerpladser. Forslaget fremsætter ønske om, at der som prøvehandling anlægges en pendler-parkeringsplads (”[adresse] og Rejs”) langs en af hovedindfaldsvejene til [adresse].

Under byrådsbehandlingen var der bred opbakning til forslaget, men også enighed om, at Nils Danielsen og Rejs-anlæg ikke kan stå alene, men skal samtænkes med god kollektiv trafik, cykelmuligheder og andre incitamenter.

### Beslutningspunkter

Det indstilles:

At 1) beslutningsforslaget indgår i forhandlingerne om et forlig for den grønne mobilitetsplan.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 17-01-2024

Bo Kristoffersen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 17. januar 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 02-04-2024

Bo Kristoffersen: 3

Fremsendes til [adresse] med bemærkning, at Magistraten i mødet den 2. april 2024 anbefaler, at byrådet tiltræder Magistratsafdelingen for Teknik og Miljøs indstilling af 7. marts 2024.